**Մալքոլմ Սթիվենսոն «Սթիվ» Ֆորբս** կրտսեր (անգլ.՝ Malcolm Stevenson Forbes,հուլիսի 18, 1947(1947-07-18), Մորիսթաուն, Նյու Ջերսի, ԱՄՆ), ամերիկյան հրատարակիչ, բիզնեսմեն և քաղաքական գործիչ։ Սթիվը «Ֆորբս» շաբաթաթերթի գլխավոր խմբագիրն է, ինչպես նաև Forbes Inc հրատարակչության նախագահը և գլխավոր տնօրենը։ Երկու անգամ առաջադրվել է որպես նախագահական թեկնածու՝ ԱՄՆ հանրապետական կուսակցության կողմից։ Սթիվ Ֆորբսը հրատարակիչ Մալկոլմ Ֆորբսի որդին է (նրա հայրը ևս երկար տարիներ աշխատել է Ֆորբսում)։ Սթիվը նաև ամերիկյան ֆինանսատնտեսական ամսագրի հիմնադիր Բերտի Չարլզ Ֆորբսի թոռն է։

Վաղ կյանք և կրթություն
----------------------

Ֆորբսը ծնվել է «Նյու Ջերսի» նահանգի Մորրիստաուն քաղաքում։ Մայրը Ռոբերտա Ռեմսենն էր (անգլ.՝ Roberta Remsen), սկզբնական ազգանունը Լայդլոու(անգլ.՝ Laidlaw), հայրը՝ Մալքոլմ Ֆորբսը (անգլ.՝ Malcolm Forbes)։ 1966 թվականին նա գերազանցությամբ ավարտել է Բրուկս դպրոցը(անգլ.՝ Brooks School) (Հյուսիսային
Էնդովեր, Մասսաչուսեթս), իսկ 1970 թվականին՝ Փրինսթոնի համալսարանը։

Փրինսթոնում սովորելիս Ֆորբսն իր երկու համակուրսեցիների հետ միասին հիմնել է իր առաջին ամսագիրը՝ *Business Today*-ը։ Այսօր այն աշխարհի ամենախոշոր ամսագիրն է, որը վարում են ուսանողները։ Ֆորբսը եղել է երկու ուսանողական համայնքների՝ Ալֆա Կապպա Փսիի (անգլ.՝ Alpha Kappa Psi) և Տաո Կապպա Էպսիլոնի (անգլ.՝ Tau Kappa Epsilon) անդամ։

Քաղաքական կարիերա և տեսակետներ
------------------------------

### Կարիերայի սկիզբ

1985 թվականին Ռոնալդ Ռեյգանը նշանակել է Սթիվ Ֆորբսին ԱՄՆ Միջազգային հեռարձակման բյուրոյի խորհրդի նախագահ։ Ֆորբսը մասնակցել է Քրիստինա Թոդ Ուիթմանի ծրագրի զարգացմանը, ըստ որի 30%-ով նվազում էր եկամտահարկը Նյու Ջերսի նահանգում։ Այս ծրագիրը օգնել է նրան հաղթել նահանգապետի ընտրություններում Ջեֆերս Ֆորիոյին(անգլ.՝ James Florio)։ Ուիթմանի ընտրությունից հետո հարկը նվազեցնելու առաջարկը ընդունվել է։

### Նախագահական քարոզարշավներ

Սթիվ Ֆորբսը 1996 և 2000 թվականներին մասնակցել է Հանրապետական կուսակցության նախագահական ընտրություններին։ Իր նախագահական քարոզարշավների ֆինանսավորման համար նա վաճառել է «Forbes Inc» ակցիաների փաթեթը ընտանիքի անդամներին։

1996 թվականին նախագահական ընտրություններում Ֆորբսին չհաջողվեց հաղթել, չնայած Արիզոնա,Դելավեր և այլ նահանգներում ստացել է մեծ թվով ձայներ։ Ձախողման հիմնական պատճառը քարոզչության ոճն էր։ Նրա նախագահական քարոզարշավը նկարագրված էր որպես «բացառիկ, թանկ, և մարտահրավեր էր այն մարդկանց համար, ովքեր կապված էին դրա հետ»։

Ֆորբսի անհաջողությունները ավարտվեցին նաև 2000 թվականին՝ երբ նա դուրս մնաց մրցույթից, որից հետո նա շարունակեց ղեկավարել ընկերությունն ու ամսագիրը։

Հայացքներ
---------

1996 թվականին Ֆորբսի նախագահական քարոզարշավը հիմնված է բնակարանային եկամտահարկի ստեղծման ցանկության վրա։ Նա այնուհետև աջակցում է 1,2 %-ով հիպոտեկային փոխարժեքի վերադարձի գաղափարին։ Սակայն 2000 թվականին այս երկու գաղափարներից Սթիվը հրաժարվում է։

Ֆորբսը նաև ազատ առևտրի կողմնակիցն է։
Նա կիսում է Հանրապետական կուսակցության այնպիսի ավանդական համոզմունքներ, որոնք րճատում են կառավարության ապարատը, կոշտ քրեական օրենքները և մահապատիժը։ Նա դեմ է հրազեն ձեռք բերելու սահմանափակմանը կամ արգելմանը, թմրանյութերի օրինականացմանը և նույնասեռ ամուսնություններին։ Վերջինը, չնայած նրան, որ իր կյանքի վերջին տարիներին հայրը չէր թաքցնում իր գենդերային միտումները։

2000 թվականի քարոզարշավի ընթացքում նա հայտարարել է, որ նա աբորտի համոզիչ հակառակորդն է, ինչպես նաև կողմնակից է նրան, որ հանրակրթական դպրոցներում սովորողները միասին աղոթեն։

Քաղաքական այլ գործունեություն
-----------------------------

1996 թվականին Սթիվ Ֆորբսը մասնակցել է Ռոն Փոլի կոնգրեսի քարոզարշավին Տեխաս նահանգում։

2006 թվականի դեկտեմբերին Ֆորբսը դարձավ *"FreedomWorks"* իրավապաշտպանական կազմակերպության տնօրենների խորհրդի անդամ։ Նա հանդիսանում է նաև Վաշինգտոնում գործող "Heritage Foundation" հետազոտական հիմնադրամի ինստիտուտի հոգաբարձուների խորհրդի ազդեցիկ անդամ։

2007 թվականի մարտին Ֆորբսը միացել է Ռուդոլֆ Ջուլիանիի նախագահական արշավին, որպես ավագ քաղաքական խորհրդատու։ Ավելի ուշ 2008 թվականի նախագահական ընտրություններում Ֆորբսը մասնակցել է որպես հարկերի տնտեսական գծով , էներգիայի և Ջոն Մաքքեյնի բյուջեյի խորհրդատու։ 2011 թվականի նախագահական քարոզարշավի ընթացքում Ֆորբսը աջակցեց Տեխասի նահանգապետ Ռիկ Պերինին։

Նվիրատվություններ
-----------------

Ֆորբսը տասնմեկերորդ տեղն է զբաղեցնում ԱՄՆ քաղաքական հիմնադրամների հովանավորների ցուցակում։ 1999-ից 2011 թվականը նա կատարել էր 15 նվիրատվություն, որը կազմում էր ավելի քան 7 մլն դոլար։ Այս փողի մեծ մասը ծախսվել է 2000 թվականի նախագահական ընտրությունների քարոզարշավի համար։

Ընտանիք
-------

Սթիվ Ֆորբսը ամուսնացել է Սաբինա Բիկմանի հետ(անգլ.՝ Sabina Beekman), ունի հինգ աղջիկ՝ Սաբինա, Ռոբերտա, Կետրին, Մոյր և Էլիզաբեթ։

Մատենագրություն
---------------

* *Стив Форбс, Элизабет Эймс* Спасет ли нас капитализм? Экономика эпохи iPod = How Capitalism Will Save Us: Why Free People and Free Markets Are the Best Answer in Today's Economy. — М.: «Альпина Паблишер», 2011. — 400 с. — ISBN 978-5-9614-1608-4

Ծանոթագրություններ
------------------

1. 1 2  Encyclopædia Britannica
2. 1 2  GeneaStar
3. 1 2  Munzinger Personen (գերմ.)
4. 1 2  *Deutsche Nationalbibliothek* Record #173436862 // Gemeinsame Normdatei (գերմ.) — 2012—2016.
5. 1 2
6. ↑  Mitt Romney to report financial assets of at least $190 million Fox News
7. ↑  «Milestones: Nov. 4, 1985». *Time*. 2005 թ․ ապրիլի 18. Արխիվացված է օրիգինալից 2007 թ․ հոկտեմբերի 15-ին. Վերցված է 2010 թ․ մայիսի 24-ին.
8. ↑  Ancestry of Steve Forbes
9. ↑  Bumiller, Elisabeth. «POLITICS: ON THE TRAIL;In Political Quest, Forbes Runs in Shadow of Father», *The New York Times*, February 11, 1996. Accessed December 11, 2007.
10. ↑  «Crossfire». *CNN*. Արխիվացված է օրիգինալից 2016 թ․ մարտի 3-ին. Վերցված է 2010 թ․ մայիսի 24-ին.
11. ↑  «Welfare states – benefits of tax cuts». `{{cite news}}`: Text "Find Articles at BNET.com" ignored (օգնություն); Text "National Review" ignored (օգնություն)
12. ↑  «Nowhere Girl». `{{cite news}}`: Text "Find Articles at BNET.com" ignored (օգնություն); Text "National Review" ignored (օգնություն)
13. ↑  Steve Forbes:On The Issues OnTheIssues.com
14. ↑  Bumiller, Elisabeth. «POLITICS: ON THE TRAIL;In Political Quest, Forbes Runs in Shadow of Father», *The New York Times*, February 11, 1996. Accessed December 14, 2009.
15. ↑  Caldwell, Christopher (2007 թ․ հուլիսի 22). «The Antiwar, Anti-Abortion, Anti-Drug-Enforcement-Administration, Anti-Medicare Candidacy of Dr. Ron Paul». *New York Times*. Վերցված է 2009 թ․ սեպտեմբերի 3-ին.
16. ↑  «Heritage Foundation Board of Trustees, heritage.org». Արխիվացված է օրիգինալից 2010 թ․ մարտի 4-ին. Վերցված է 2017 թ․ սեպտեմբերի 21-ին.
17. ↑  Goldsmith, Brian Steve Forbes: McCain Isn’t Bush, CBS News.com. July 11, 2008.
18. ↑  Steve Forbes Endorses Rick Perry and His Plan to Cut, Balance, and Grow - YouTube
19. ↑  Elizabeth Forbes is youngest daughter

Արտաքին հղումներ
----------------

* Steve Forbes Արխիվացված 2012-02-08 Wayback Machine at Forbes
* Steve Forbes for President 1996 Campaign Brochure Արխիվացված 2016-03-03 Wayback Machine
* Forbes throws weight behind Giuliani
* *RightWeb* profile of Steve Forbes
* *SourceWatch* profile of Steve Forbes
* Profile: Steve Forbes Արխիվացված 2011-10-04 Wayback Machine, *Center for Cooperative Research*.
* "Capitalist Tool II: Defending Dynamism", interview with *Reason* by Virginia Postrel and Charles Oliver
* "Confront Iran to bring oil prices down" April 2006 from $70+ to $15 per barrel
* Kurt Schemers of Traders Nation Interview of Steve Forbes Արխիվացված 2013-12-27 Wayback Machine
* An Interview with Steve Forbes at *Free Market Mojo*

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սթիվ Ֆորբս» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | Internet Movie Database |
|  |
| Բառարաններ և հանրագիտարաններ | Բրիտանիկա · Կրուգոսվետ · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 2017471 · BNF: 17092259p · GND: 173436862 · ISNI: 0000000114612647 · LCCN: no98131421 · NKC: xx0043323 · NLA: 56424883 · NLP: a0000001218013 · NTA: 269525807 · NUKAT: n01014562 · PTBNP: 1025387 · VIAF: 53776870 · WorldCat VIAF: 53776870 |

 |

 |